CELEX: 32020R1812
Language: fi
Date: 2020-12-01 00:00:00
Title: Komission täytäntöönpanoasetus (EU) 2020/1812, annettu 1 päivänä joulukuuta 2020, Euroopan parlamentin ja neuvoston asetuksen (EU) 2018/858 mukaista verkossa tapahtuvaa tiedonvaihtoa ja EU-tyyppihyväksyntöjen ilmoittamista koskevista säännöistä

2.12.2020   
               
               
                  FI
               
               
                  Euroopan unionin virallinen lehti
               
               
                  L 404/5
               
            
         KOMISSION TÄYTÄNTÖÖNPANOASETUS (EU) 2020/1812,
         annettu 1 päivänä joulukuuta 2020,
         Euroopan parlamentin ja neuvoston asetuksen (EU) 2018/858 mukaista verkossa tapahtuvaa tiedonvaihtoa ja EU-tyyppihyväksyntöjen ilmoittamista koskevista säännöistä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/858 (1) ja erityisesti sen 12 artiklan 4 kohdan ja 27 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2018/858 12 artiklan 4 kohdassa edellytetään, että jäsenvaltiot käyttävät yhteistä suojattua sähköistä tiedonvaihtojärjestelmää asettaakseen 1 päivästä syyskuuta 2022 alkaen julkisesti saataville luettelon myöntämistään, muuttamistaan, epäämistään tai peruuttamistaan ajoneuvojen, järjestelmien, komponenttien ja erillisten teknisten yksiköiden EU-tyyppihyväksynnöistä sekä luettelon tutkimuslaitoksista, jotka ovat suorittaneet testit kutakin EU-tyyppihyväksyntää varten.
                  
               
                     (2)
                  
                  
                     Asetuksen (EU) 2018/858 27 artiklassa edellytetään, että hyväksyntäviranomaiset käyttävät samaa järjestelmää asettaakseen tietyt EU-tyyppihyväksyntään liittyvät asiakirjat muiden jäsenvaltioiden hyväksyntäviranomaisten, markkinavalvontaviranomaisten ja komission saataville sekä ilmoittaakseen muiden jäsenvaltioiden hyväksyntäviranomaisille ja komissiolle EU-tyyppihyväksynnän epäämisestä tai peruuttamisesta ja sen syistä.
                  
               
                     (3)
                  
                  
                     Euroopan tyyppihyväksyntätietojen vaihtojärjestelmä, jäljempänä ’ETAES’, on internetin kautta käytettävä ohjelmasovellus, jonka jäsenvaltiot ovat kehittäneet auttaakseen EU-tyyppihyväksynnästä vastaavia viranomaisia unionin säädösten mukaisten tiedonvaihtovaatimusten käytännön täytäntöönpanossa siten, että viranomaisten käyttöön asetetaan keskitetty yhteydenpitojärjestelmä, joka helpottaa EU-tyyppihyväksyntätodistuksen ja sen liitteiden jäljennösten vaihtoa rajojen yli. Yhdistyneiden Kansakuntien Euroopan talouskomission yhteyteen on perustettu vastaava järjestelmä eli tyyppihyväksyntäasiakirjojen ja -tietojen vaihtoa koskeva tietokanta. Sen vuoksi on aiheellista nimetä ETAES asetuksen (EU) 2018/858 27 artiklan 3 kohdassa tarkoitetuksi yhteiseksi suojatuksi sähköiseksi tiedonvaihtojärjestelmäksi.
                  
               
                     (4)
                  
                  
                     Luottamuksellisen tiedon suojaamiseksi olisi vahvistettava ETAES-järjestelmän käyttöoikeuksia ja suojatun tiedonsiirron käyttöä koskevat vaatimukset.
                  
               
                     (5)
                  
                  
                     Jotta ETAESista voitaisiin tehdä verkkotietokanta, jossa voidaan tehdä hakuja, olisi vahvistettava asetuksen (EU) 2018/858 27 artiklan 1 kohdassa tarkoitettujen EU-tyyppihyväksyntäasiakirjojen lataamista koskevat vaatimukset.
                  
               
                     (6)
                  
                  
                     Jotta ETAESin eri käyttöoikeudet voitaisiin määritellä paremmin, hyväksyntäviranomaisten olisi ladattava asetuksen (EU) 2018/858 27 artiklan 1 kohdassa tarkoitetut asiakirjat ETAES-järjestelmään erikseen niiden luonteen ja tarvittaessa niiden tilan perusteella.
                  
               
                     (7)
                  
                  
                     Kun otetaan huomioon, että ETAES on nykyisessä muodossaan jäsenvaltioiden välisen hallinnollisen yhteistyön viestintäväline, joka ei ole julkisessa käytössä, on tarpeen yhdenmukaistaa asetuksen (EU) 2018/858 12 artiklan 4 kohdassa tarkoitettujen luetteloiden muoto ja sisältö, jotta tarvittavat tiedot voidaan asettaa julkisesti saataville.
                  
               
                     (8)
                  
                  
                     Asetuksen (EU) 2018/858 12 artiklan 4 kohdan toisessa alakohdassa ja 27 artiklan 3 kohdassa säädetyissä valtuutuksissa vahvistetaan vaatimukset, jotka koskevat yhteisen suojatun sähköisen tiedonvaihtojärjestelmän käyttöä moottoriajoneuvojen ja niiden perävaunujen sekä näihin ajoneuvoihin tarkoitettujen järjestelmien, komponenttien ja erillisten teknisten yksiköiden EU-tyyppihyväksyntää koskevien tietojen vaihtoon. Koska nämä valtuutukset liittyvät sisällöltään läheisesti toisiinsa, ne olisi tämän asetuksen soveltamiseksi yhdistettävä.
                  
               
                     (9)
                  
                  
                     Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Yhteinen suojattu sähköinen tiedonvaihtojärjestelmä
            Asetuksen (EU) 2018/858 27 artiklan 3 kohdassa tarkoitettuna yhteisenä suojattuna sähköisenä tiedonvaihtojärjestelmänä käytetään Euroopan tyyppihyväksyntätietojen vaihtojärjestelmää (European Type Approval Exchange System, ETAES).
         
         
            2 artikla
            Turvatoimet
            Luvattoman pääsyn estämiseksi ETAES-järjestelmässä on noudatettava seuraavia turvatoimia:
            
                        a)
                     
                     
                        ETAES-asiakassovelluksen ja ETAES-palvelimen välinen tiedonsiirto on salattava käyttäen https-protokollaa Secure Sockets Layer -varmenteella;
                     
                  
                        b)
                     
                     
                        verkkosivusto on suojattava niin, että mahdolliset hyökkääjät eivät pääse syöttämään verkkosivuille asiakassovelluspuolelta komentosarjoja ja huijaamaan käyttäjiä napsauttamaan kuvaketta tai linkkiä, joka johtaa jollekin ulkopuoliselle verkkosivustolle;
                     
                  
                        c)
                     
                     
                        pääsynvalvontajärjestelmän on oltava riittävän hienojakoinen, jotta valtuutetuille käyttäjille voidaan myöntää luku- tai kirjoitusoikeuksia.
                     
                  
         
            3 artikla
            Tyyppihyväksyntätietojen vaihtamismenettely
            
               1.   Kun hyväksyntäviranomainen ilmoittaa muille viranomaisille EU-tyyppihyväksyntöjen myöntämisestä sekä niiden muuttamisesta, epäämisestä ja peruuttamisesta asetuksen (EU) 2018/858 27 artiklan 1 ja 2 kohdan mukaisesti, sen on annettava ETAES-järjestelmässä vähintään seuraavat tiedot:
               
                           a)
                        
                        
                           komission täytäntöönpanoasetuksen (EU) 2020/683 (2) liitteessä IV olevan 2.1 kohdan mukainen EU-tyyppihyväksyntätodistuksen antaneen jäsenvaltion tunnusnumero;
                        
                     
                           b)
                        
                        
                           EU-tyyppihyväksyntätodistuksen numero (3);
                        
                     
                           c)
                        
                        
                           EU-tyyppihyväksyntätodistuksen hyväksymispäivä;
                        
                     
                           d)
                        
                        
                           tarvittaessa testien suorittamisesta vastaavan teknisen tutkimuslaitoksen nimi (4);
                        
                     
                           e)
                        
                        
                           valmistajan nimi;
                        
                     
                           f)
                        
                        
                           ajoneuvon, järjestelmän, komponentin tai erillisen teknisen yksikön tyyppi, jonka valmistaja on ilmoittanut EU-tyyppihyväksyntätodistuksessa;
                        
                     
                           g)
                        
                        
                           tarvittaessa asetuksen (EU) 2018/858 4 artiklan mukainen ajoneuvoluokka;
                        
                     
                           h)
                        
                        
                           koko ajoneuvon, järjestelmän, erillisen teknisen yksikön tai komponentin EU-tyyppihyväksyntään sovellettava asetus;
                        
                     
                           i)
                        
                        
                           EU-tyyppihyväksynnän tila: ”myönnetty”, ”muutettu”, ”evätty” tai ”peruutettu”;
                        
                     
                           j)
                        
                        
                           tieto siitä, koskeeko EU-tyyppihyväksyntä ajoneuvoa, järjestelmää, komponenttia tai erillistä teknistä yksikköä.
                        
                     
            
               2.   Edellä 1 kohdassa tarkoitetuissa tapauksissa hyväksyntäviranomaisen on lisäksi ladattava seuraavat asiakirjat erikseen ETAES-järjestelmään haut mahdollistavassa sähköisessä muodossa:
               
                           a)
                        
                        
                           EU-tyyppihyväksyntätodistuksen jäljennös sekä maininta ”CERT” ja EU-tyyppihyväksyntätodistuksen numero (5) (6);
                        
                     
                           b)
                        
                        
                           asetuksen (EU) 2018/858 28 artiklan 1 kohdan a, c ja d alakohdassa tarkoitettuun EU-tyyppihyväksyntätodistukseen liitettävät tiedot sekä merkintä ”IF” ja EU-tyyppihyväksyntätodistuksen numero (7);
                        
                     
                           c)
                        
                        
                           asetuksen (EU) 2018/858 28 artiklan 1 kohdan b alakohdassa tarkoitettu testausseloste ja/tai testausselostesivu sekä merkintä ”TR” ja EU-tyyppihyväksyntätodistuksen numero (8);
                        
                     
                           d)
                        
                        
                           muut kuin a, b ja c alakohdassa mainitut asiakirjat sekä merkintä ”OTHER” ja EU-tyyppihyväksyntätodistuksen numero (9).
                        
                     
            
               3.   Jos tämän artiklan 2 kohdassa tarkoitettuihin latauksiin on tarpeen sisällyttää useita asiakirjoja, tämän artiklan 2 kohdan b, c ja d alakohdassa esitettyihin merkintöihin on lisättävä numerosta 1 alkava järjestysnumero (10).
            
            
               4.   Jos asiakirjoja muutetaan asetuksen (EU) 2018/858 34 artiklassa tarkoitetulla tarkistuksella, tämän artiklan 2 kohdan a, b, c ja d alakohdassa esitettyihin merkintöihin on lisättävä merkintä ”Rev.” ja numerosta 01 alkava kaksinumeroinen järjestysnumero (11).
            
         
         
            4 artikla
            EU-tyyppihyväksyntöjen luettelo
            
               1.   Kun jäsenvaltiot asettavat asetuksen (EU) 2018/858 12 artiklan 4 kohdassa tarkoitetut EU-tyyppihyväksyntöjen ja tutkimuslaitosten luettelot julkisesti saataville ETAES-järjestelmää käyttäen, niiden on tehtävä se haut mahdollistavassa standardoidussa muodossa. Jäsenvaltioiden on pidettävä nämä luettelot ajan tasalla.
            
            
               2.   Edellä 1 kohdassa tarkoitettuihin luetteloihin on sisällytettävä seuraavat tiedot:
               
                           a)
                        
                        
                           täytäntöönpanoasetuksen (EU) 2020/683 liitteessä IV olevan 2.1 kohdan mukainen EU-tyyppihyväksyntätodistuksen antaneen jäsenvaltion tunnusnumero;
                        
                     
                           b)
                        
                        
                           EU-tyyppihyväksyntätodistuksen numero:
                        
                     
                           c)
                        
                        
                           EU-tyyppihyväksynnän tila: ”myönnetty”, ”muutettu”, ”evätty” tai ”peruutettu”;
                        
                     
                           d)
                        
                        
                           tarvittaessa testien suorittamisesta vastaavan teknisen tutkimuslaitoksen nimi;
                        
                     
                           e)
                        
                        
                           EU-tyyppihyväksyntätodistuksen hyväksymispäivä.
                        
                     
            
               3.   Asetuksen (EU) 2018/858 12 artiklan 4 kohdassa tarkoitettu EU-tyyppihyväksyntöjen ja tutkimuslaitosten luettelo voidaan julkaista komission verkkosivuilla.
            
         
         
            5 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 1 päivänä joulukuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 151, 14.6.2018, s. 1.
         
            (2)  Komission täytäntöönpanoasetus (EU) 2020/683, annettu 15 päivänä huhtikuuta 2020, Euroopan parlamentin ja neuvoston asetuksen (EU) 2018/858 panemisesta täytäntöön siltä osin kuin kyse on moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksyntään ja markkinavalvontaan sovellettavista hallinnollisista vaatimuksista (EUVL L 163, 26.5.2020, s. 1).
         
            (3)  Jos EU-tyyppihyväksyntä on evätty eikä hyväksyntäviranomainen ole varannut EU-tyyppihyväksyntätodistuksen numeroa, hyväksyntäviranomaisen on käytettävä ETAES-järjestelmän ”NEWS”-painiketta ilmoittaakseen epäämisestä muiden jäsenvaltioiden hyväksyntäviranomaisille.
         
            (4)  Hyväksyntäviranomainen merkitsee ”ei sovelleta”, kun kyse on asteittaisesta tyyppihyväksynnästä, jossa hyväksyntäviranomainen kerää kaikki EU-tyyppihyväksyntätodistukset tai E-tyyppihyväksyntätodistukset ja kyseinen viranomainen laatii lopullisen kokonaisen ajoneuvon EU-tyyppihyväksyntätodistuksen.
         
            (5)  Esimerkki: ”CERT e1*2018/858*00001*00”.
         
            (6)  Jos EU-tyyppihyväksyntä on evätty eikä hyväksyntäviranomainen ole varannut EU-tyyppihyväksyntätodistuksen numeroa, hyväksyntäviranomaisen on käytettävä ETAES-järjestelmän ”NEWS”’-painiketta ilmoittaakseen epäämisestä muiden jäsenvaltioiden hyväksyntäviranomaisille.
         
            (7)  Esimerkki: ”IF e4*2018/858*00004*02”.
         
            (8)  Esimerkki: ”TR e24*2018/858*00001*00”.
         
            (9)  Esimerkki: ”OTHER e1*2018/858*00001*00”.
         
            (10)  Esimerkki: ”IF1 e9*2018/858*00001*00”, “IF2 e9*2018/858*00001*00” jne.
         
            (11)  Esimerkki: ”CERT e5*2018/858*00001*00 Rev.01”.